立法院院長

立法院院長係立法院嘅阿頭，即係中華民國嘅國會議長，由立法委員互相投票產生，同立法委員嘅任期一樣。佢嘅職權包括督導同監管立法院嘅委員會、組織立法院嘅決策程序同行政議事、同埋負責召集立法院院會。立法院喺台灣全面改選之後，全部嘅立法院院長都喺台灣出世。而家嗰個院長係民主進步黨籍嘅游錫堃。

職權 
喺萬年國會嗰陣嘅時候，立法院院長由1988年去到1991年期間曾經動用過六次警察權嚟對付在野黨嘅立法委員。自從1992年國會全面改選之後，劉松藩同埋王金平兩位院長都主張「國會自治」嘅原則，都未曾動用過警察權，王金平亦都因為咁而得到公民監督國會聯盟嘅肯定。2020年7月，監察院院長被提名人陳菊喺大批警力嘅包圍下入到立法院接受審查，引發當時立法院院長游錫堃究竟有冇動用到警察權嘅爭議。

攷 

中華民國立法院長